Käynti historiallisessa ja erittäin hyvin säilyneessä 1800-luvun Skellefteån Bonnstanin kirkonkylässä on hyvä idea. Tyylikkäiden vanhojen puutalojen lomassa on loistava paikka tehdä pieni kävelyretki. Hyvä aika vierailulle on myös heti juhannuksen jälkeen pidettävät markkinat. Kirkkovierailun voi tehdä esimerkiksi tyylikkäässä Pyhän Olavin kirkossa. Taiteen ja kulttuurin ystäville kaupungilla on tarjottavanaan esimerkiksi Anna Nordlander -taidemuseo, viereinen Skellefteån museo ja monen ikäisille soveltuva tiedemuseo Exploratoriet. Tekemistä Skellefteån ympäristössä on reilusti. Hyvä kohde lähestulkoon kaikenikäisille on esimerkiksi hieman kaupungista pohjoiseen löytyvä Boda Bord, jossa voi ottaa osaa erittäin hauskoihin Questing-seikkailuihin. Hieman samalta suunnalta löytyvät myös talvisin Vitbergsbackenin hiihtoladut ja kesäisin Vitbergsbadet-uimapaikka. Samoilla seuduilla ovat myös hienot Vitbergetin vaellus- ja telttailumaastot. Ulkoiluun soveltuvia alueita kaupungissa ja sen ympäristössä on muutenkin useita. Keskustasta löytyvä kaupunginpuistossa vietät mukavan päivän joenrannan maisemissa. Lejonströmsbron, puinen siltä kaupungin länsipuolella välittömine ympäristöineen, on myös loistavaa seutua kävelylle kauniissa luonnossa. Perheen pienemmille erittäin mieluisia kohteita ovat Skellefteån alueella esimerkiksi Lilleputtlandet-leikkipuisto hieman kaupungin keskustasta luoteeseen ja ytimen kaakkoispuolella sijaitseva lasten toimintapuisto Leo’s Lekland, jossa urheilumahdollisuuksien lisäksi on tarjolla esimerkiksi trampoliineja, pallomeriä, liukumäkiä ja ravintola. Urheilun ja jääkiekon ystävät voivat myös käydä seuraamassa laadukasta SHL-jääkiekkoa Skellefteå AIK:n kotiotteluissa Kraft Arenalla.